EVANKELIUMIN ÄÄRELLÄ
Andrew Wommack rohkaisee sinua -
parantumiseen Jeesuksessa.
Jumala haluaa sinulle hyvää; se on evankeliumin totuus.
Tervetuloa mukaan evankeliumin äärelle.
Jatkan edelleen aiheesta "Jumalan tahto on parantaa."
Olemme oppineet jo paljon.
Jumalan hyvä tahto on, että olet terve.
Jos tämä on Jumalan tahto, -
miksi sitten kaikki eivät parannu?
Olen puhunut tästä jo paljon.
Matt. luvussa 17 kerrotaan miehestä, -
joka toi riivaajien vallassa olleen poikansa opetuslasten luo.
Mies halusi heidän ajavan henget ulos, jotta kohtaukset loppuisivat.
He eivät kuitenkaan kyenneet siihen.
Opetuslapset kysyivät Jeesukselta, miksi näin kävi.
Matt. 17:20: Hän sanoi heille: "Teidän epäuskonne tähden..."
Jotkut käännökset puhuvat vähästä uskosta, mutta asia ei ole niin.
Suurta uskoa ei tarvita.
Sinapinsiemenen verran uskoa riittää, jotta ihmeitä tapahtuu, -
ellei epäuskosi mitätöi sitä.
Puhuin tästä jo viime kerralla.
Monet eivät ymmärrä, -
että epäusko pitää meidät paikallaan.
Se vesittää, saastuttaa ja mitätöi uskomme.
Suurta uskoa ei tarvita.
Olen nähnyt kuolleiden heräävän, vaikkei minulla ole suurta uskoa.
Yritän aina vastustaa epäuskoa, epäilyä ja pelkoa.
Yritän irrottaa itseni tämän maailman asioista, -
jotka vesittävät ja estävät uskoani.
Tästä puhuin siis jo edellisessä ohjelmassa.
Haluan nyt selventää tätä asiaa teille.
Olen nähnyt kolmen kuolleen heräävän.
Yksi heistä oli oma poikani.
Poika oli kuolleena 5 tuntia.
Minä uskon Jumalan yliluonnolliseen voimaan.
Ensimmäinen tällainen tapaus sattui Coloradossa.
Vähän sen jälkeen kun tuo ihminen oli herännyt kuolleista, -
poliisi tuli paikalle -
ja alkoi etsiä elvytyslaitteita autostaan.
Menin kertomaan, että mies oli herännyt eloon -
ja hän voi erittäin hyvin.
Vähän aikaa tämän jälkeen olin Nebraskassa.
Olin juuri nähnyt kuolleen heräävän, -
joten nytkin voisi tapahtua mitä vain.
Eturivissä vasemmalla puolellani istui mies pyörätuolissa.
Jos joku nousi kuolleista, miksi ei tämä mies nousisi pyörätuolista.
Maltoin tuskin odottaa, että voisin rukoilla miehen puolesta.
Pian mies kävelisi!
Menin hänen luokseen ja sanoin: -
Jeesuksen nimessä, kävele! Samalla vedin hänet kädestä ylös.
Mies nousi ylös ja kaatui suoraan eteenpäin.
Hän oli halvaantunut.
Se oli kauhea tilanne.
Olin aivan nolona.
Mies-parka! Vedin hänet tuolista ja hän kaatui kasvoilleen!
Yleisö henkäisi syvään. Epäusko oli käsin kosketeltavaa.
Mitä tehdä, sillä mies oli isokokoinen?
Menin polvilleni, otin lujasti kiinni ja nostin miehen tuoliin.
Pyysin anteeksi, mutten pystynyt antamaan sitä mitä hän tarvitsi.
Mies lähti pyörätuolissaan ja minä menin hämmentyneenä hotelliin.
Kysyin kuten opetuslapset: Miksi näin tapahtui?
Useimmat ihmiset olisivat syyttäneet minua epäuskosta.
Mieti tunnetko ketään, joka olisi nostanut halvaantuneen ylös -
ja antanut tämän kaatua nenälleen?
Sano mitä haluat, mutta minä tiedän, mihin uskoin.
Mielessäni ei edes käynyt se mahdollisuus, -
ettei mies kävelisi.
Kyllä minä uskoin, mutten nähnyt odottamaani lopputulosta.
Ei kukaan nosta miestä pyörätuolista ilman uskoa.
Jotkut teistä ovat kenties eri mieltä, -
mutta minä uskoin.
En olisi edes harkinnut tekeväni tuollaista, ellen olisi uskonut.
Se ei kuulu luonteeseeni, sillä olen arka ja vetäytyvä.
En minä ole rohkea.
Minä uskoin, että mies kävelisi.
Siksi tein mitä tein.
Seuraavat kolme vuotta kyselin Jumalalta miksi niin kävi.
Jumala kyllä vastasi, mutta olin hidas kuulemaan ja ymmärtämään.
Ymmärsin vasta kun luin kirjan
Smith Wigglesworthista.
Kirjan kirjoittaja oli hänen vävynsä.
Wigglesworth aloitti kokouksensa julistamalla, -
että ensimmäinen lavalle tullut ihminen parantuisi.
Hän rukoili, ihme tapahtui ja yleisön huomio oli taattu.
Sitten hän saarnasi ja lopuksi rukoili kaikkien sairaiden puolesta.
Hän teki näin saadakseen ihmiset kuuntelemaan.
He tiesivät mitä odottaa.
Kerran kokoukseen tuli vanhempi nainen, -
jolla oli suuri syöpäkasvain.
Hän näytti siltä kuin olisi viimeisillään raskaana.
Nainen oli niin heikko, ettei kyennyt edes kunnolla istumaan.
Hänellä oli kaksi avustajaa, jotka pitivät häntä pystyssä.
Wigglesworth julisti taas, -
että ensimmäinen lavalle tullut paranisi.
Nuo kaksi avustajaa tarttuivat naiseen ja nostivat tämän lavalle.
Wigglesworth alkoi rukoilla -
ja käski avustajia päästämään irti.
"Emme voi, hän on liian heikko", avustajat sanoivat.
Saarnaaja käski uudelleen.
Avustajat tottelivat ja nainen kaatui suoraan kasvaimen päälle.
Nainen huusi kivusta.
Sama tilanne kuin minulla, kun nostin miehen pyörätuolista.
Mies kaatui kasvoilleen ja epäusko täytti koko paikan.
Wigglesworth vain käski nostamaan naisen ylös.
Entä minä? Kun mies kaatui, minä romahdin, koska pelkäsin.
Se oli nolo tilanne meille molemmille.
Tunsin pettäneeni Jumalan.
Minua hallitsi se, mitä muut ajattelisivat minusta.
Luetaan Joh. 5:44.
"Kuinka te voisitte uskoa, te, jotka otatte vastaan kunniaa toisiltanne, -
ettekä etsi sitä kunniaa mikä tulee häneltä, joka yksin on Jumala?"
Jos ihmiskunnia on sinulle tärkeää, lakkaat uskomasta.
Jos pohdit ihmisten mielipiteitä sinusta, lakkaat uskomasta.
Sinun täytyy kiinnittää huomiosi Jumalaan.
Ei ole väliä minne muut menevät; kulje sinä Jumalan teitä.
Jos mielipiteet vaikuttavat sinuun, et toimi uskossa.
Olet pelkuri; haluat miellyttää ihmisiä.
Minun ja Wigglesworthin toimintatavoilla oli eroa.
En usko, että Wigglesworthilla oli enemmän uskoa, -
mutta hänellä oli paljon vähemmän epäuskoa.
Häntä ei liikuttanut, mitä ihmiset ajattelivat.
Kirjan kirjoittaja oli Wigglesworthin vävy, -
jonka mukaan Wigglesworth oli luonteeltaan kova mies.
Muidenkin mielestä hän oli kova.
Tunteiden tasolla se tarkoittaa kylmää, etäistä ja tunteetonta.
Wigglesworth ei välittänyt vähääkään muiden mielipiteistä.
Minä taas välitin.
Ei minun tulokseni ollut yhtään huonompi kuin Wigglesworthin: -
Molempien luo rukoiltavaksi tulleet ihmiset kaatuivat kasvoilleen.
Molemmille tapahtui samoin.
Molempien uskon määrä oli sama.
Erona oli se, että annoin pelon ja epäuskon vallata itseni -
ja se vesitti ja mitätöi uskoni.
Wigglesworth vain käski nostaa naisen ylös.
Avustajat nostivat naisen seisomaan -
ja jälleen Wigglesworth käski päästää irti.
Avustajat kieltäytyivät, mutta Wigglesworth käski heitä huutaen.
Kun he päästivät irti, -
nainen kaatui taas suoraan kasvaimen päälle.
Jälleen kerran ei mitään merkkiä, että nainen olisi parantunut.
Yleisö mutisi, mutta Wigglesworth käski jälleen nostaa naisen ylös.
Nainen nostettiin, ja jälleen Wigglesworth käski päästää irti.
Avustajat vastustivat, mutta Wigglesworth huusi heille.
He kieltäytyivät. Yleisön joukosta nousi mies ja sanoi: -
"Sinä hirviö, anna naisparan olla!"
Wigglesworth käski miestä hoitamaan omat asiansa; -
hän tiesi mitä teki.
Jälleen hän käski avustajia päästämään irti.
He tekivät niin, -
ja kun nainen alkoi kaatua, kasvain putosi maahan.
Siitä hetkestä nainen oli terve.
Wigglesworthilla ei ollut yhtään enempää uskoa kuin minullakaan, -
mutta hänellä oli vähemmän epäuskoa.
Hän viipyi Jumalan seurassa -
erillään muista ja näiden mielipiteistä.
Hänellä oli vain sinapinsiemenen verran uskoa, -
mutta sitä ei ihmisten tai epäonnistumisen pelko mitätöinyt.
Ne taas estivät minua julistamasta vapaasti.
Toivon että ymmärsit tämän.
Usko että Jumalan tahto on parantaa.
Usko suun tunnustuksen voimaan.
Mark. 11:23 puhuu uskossa toimimisesta: -
Ennen pitkää saat sen, mitä anot uskossa.
Jos ymmärrät parantumisen perusasiat, -
silloin sinulla on tarpeeksi uskoa nähdäksesi kuolleidenkin heräävän.
Ongelmana ei yleensä ole usko, vaan epäusko.
Me olemme liikaa kiinni tässä maailmassa.
Kaikki arvostelevat meitä.
Joillekin on opetettu, että parantuminen on paholaisen työtä.
Vaikka olisit puolueeton, ja vaikka uskoisit Jumalan parantavan, -
siltikin epäröit, tekeekö paholainen työtä kauttasi.
Se on typerä ajatus.
En halua olla töykeä, mutta ihmettelen tätä.
Jos parantuminen on paholaisesta, -
mene baareihin katsomaan, miten ihmiset parantuvat.
Miksi emme mene yökerhoihin katsomaan ihmeparantumisia?
Ei parantuminen ole paholaisesta!
Vaikka uskoisitkin, että Jumalan tahto on parantaa, -
mukana on vielä ripaus epäuskoa, joka mitätöi uskosi.
On työlästä päästä eroon epäuskosta.
Me elämme epäuskon maailmassa.
Monet ovat eri mieltä näistä asioista.
Saat olla mitä mieltä tahansa.
En arvostele sinua, vaan pidän oman mielipiteeni.
Maailma on täynnä epäuskoa.
Jos alat uskoa yliluonnollisiin asioihin, -
puhut ihmeistä ja todellisesta Jumalasta, -
eli alat käyttäytyä uskovan tavoin, -
takaan, että ihmiset luulevat sinun seonneen.
He hyökkäävät kimppuusi.
Suurin osa meistä on kiinni tässä epäuskon maailmassa.
Kyllä me tunnemme maailman arvot ja väärät asenteet.
Se vaikuttaa meihin ja estää uskoamme toimimasta.
Tästä Jeesus puhui vastatessaan opetuslapsille.
Kyllä he uskoivat; olivathan he ajaneet ulos riivaajia.
Nyt he tekivät aivan samoin.
Jeesus sanoi syyksi heidän epäuskonsa, Matt. 17:20.
Luetaan samasta tapauksesta, Mark. 9:20.
"He toivat (pojan) hänen tykönsä. Heti kun hän näki Jeesuksen, -
kouristi henki häntä, hän... kieritteli ja hänestä lähti vaahto."
Kun poika tuotiin Jeesuksen luo, henget kouristivat häntä.
Sen näkivät kaikki.
Raamattu ei kerro, miksi opetuslapsilla oli epäuskoa.
Luen siten rivien välistä.
Uskon että riivaaja teki samoin kuin nähdessään Jeesuksen: -
Se kouristi poikaa ja tämä sai kohtauksen.
Kun he näkivät jotain muuta kuin mitä Jeesus oli sanonut, -
eikä se vastannut heidän uskoaan, -
tunteet alkoivat ohjata heitä.
Epäuskon täytyi johtua tästä.
Oletko koskaan nähnyt epilepsiakohtausta?
Näin kerran ystäväni suuren epilepsiakohtauksen kourissa.
Se oli todella pelottava tilanne.
Jos uskosi on horjuva, -
tai asiat tuntuvat olevan Raamatun vastaisia, -
epileptisen kohtauksen näkeminen -
saattaa nostaa epäuskon pintaan.
Uskon että näin kävi opetuslapsille.
He tekivät mitä pitikin, ja he uskoivat, -
mutta kun poika sai kouristuskohtauksen, -
epäusko sai vallan heissä.
Siksi poika ei parantunut.
Kuvittele että tässä on kaksi mittaria.
Ne ovat kuin kotiemme lämpömittarit.
Toinen mittaa uskoamme, toinen epäuskoamme.
Useimmat ihmiset tarkkailevat vain uskonsa määrää.
Jos rukouksista huolimatta mitään ei tapahdu, -
sen syynä katsotaan olevan uskon puute.
Matt. 17:20 mukaan se on väärä diagnoosi: -
"Jos teillä olisi uskoa sinapinsiemenenkään verran, -
voisitte sanoa tälle vuorelle: Siirry täältä tuonne -
ja se siirtyisi, eikä mikään olisi teille mahdotonta."
Ei meidän tarvitse kehittää uskoamme, -
vaikka usein niin ajatellaan.
Jos uskon rukouksen jälkeen mitään ei tapahdu, -
tai joku ei parannukaan, -
heti ajatellaan sen johtuvan uskon puutteesta.
Siksi he alkavat kehittää uskoaan.
He muodostavat rukousrenkaan rukoilemaan puolestaan.
He aivan kuin keräävät uskoa saadakseen ihmeen Jumalalta.
Suurin osa ei kuitenkaan huomioi lainkaan epäuskonsa määrää.
"Vähäinen hapatus hapattaa koko taikinan." 1 Kor. 5:6.
Vähäisilläkin synneillä on seurauksensa; -
pienikin epäusko voi estää uskoa toimimasta.
Jotkut eivät ymmärrä tätä, vaikka se vaikutti myös Jeesukseen.
"Hän ei voinut siellä tehdä voimallisia tekoja -
paitsi että paransi joitakuita sairaita...
Ja hän ihmetteli heidän epäuskoansa." Mark. 6:5-6
Hän kyllä halusi tehdä muttei voinut.
Syynä oli heidän epäuskonsa; -
heidän - ei siis Jeesuksen.
Jeesuksen usko oli täydellinen, -
mutta silti ihmisten epäusko esti Häntä toimimasta.
Pienelläkin epäuskolla on vaikutusta.
Se vaikutti Jeesukseenkin, joka toimi Jumalan voimassa.
Ihmisten epäuskon tähden Hän ei voinut tehdä ihmeitä.
Myöskään sinä et voi.
Epäuskosta täytyy päästä eroon.
Kun Jeesus meni herättämään Jairuksen tytärtä kuolleista, -
ihmiset nauroivat Hänelle, kun Hän sanoi tytön nukkuvan.
Se oli epäuskoa.
He nauroivat ja pilkkasivat Häntä, -
mutta Jeesus ajoi kaikki pilkkaajat ulos.
Hän salli vain äidin, isän ja kolmen opetuslapsen tulla, -
eli vain niiden, jotka olivat vahvoja uskossa.
Hänen piti ajaa epäusko ulos, jotta usko voisi toimia.
Jeesuksella oli vahva usko, -
mutta silti Hänen piti erottautua epäuskosta, -
jotta Hän voi herättää Jairuksen tyttären kuolleista.
Sama tapahtui, kun Pietari herätti Dorkaksen kuolleista, Apt. 9:36-41.
Hän ajoi kaikki ulos ja oli yksin.
Näin toimivat myös Elia ja Elisa. 1 Kun. 17; 2 Kun. 4.
Kaikki nämä ajoivat epäuskoiset pois halutessaan olla yksin.
Ei vain epäuskoisia suljettu pois, vaan joskus myös kuolleen äiti.
Sureva äiti olisi vain häirinnyt Jumalan miehen keskittymistä.
Siten vähäinenkin usko sai tilaa toimia.
Tämä ajattelutapa on muuttanut elämäni.
Aiemmin ajattelin, ettei minulla ole tarpeeksi uskoa.
Nyt ymmärrän, että sain uskon kun uudestisynnyin. Ef. 2:8
Minulla on Jumalan Pojan usko. Room. 12:3
Olen saanut tarpeellisen määrän uskoa. Gal. 2:20
Minulla on sama usko kuin Paavalilla.
Kyllä minulla on uskoa; se ei ole ongelma.
Ongelma on se, että maailmalla on niin suuri valta minuun.
Välitän liikaa maailmallisesta roskasta ja muiden mielipiteistä.
Minun oli päästävä tästä eroon, ja se muutti elämäni.
Se on rohkaissut minua: sinapin- siemenen verran uskoa riittää!
Saat aivan vapaasti arvostella minua.
Olen itse rukoillut kolme kuollutta eloon -
sekä nähnyt kymmenien kuolleiden heräävän muualla.
Henkilökohtaisesti olen siis herättänyt kolme kuollutta.
Älä arvostele minua ennen kuin saat itse parempia tuloksia.
Yhdessä ainoassa kokouksessa parani 30 kuuroa.
Sokeat paranivat ja ihmeitä tapahtui.
En ole täydellinen, mutta olen nähnyt uskoni toimivan.
Sen huomaaminen on kasvattanut minua.
Usko ei ole ongelma, vaan epäusko.
"Usko tulee siis kuulemisesta, -
mutta kuuleminen Kristuksen sanan kautta." Room. 10:17
Epäusko tulee samalla tavoin, kuulemalla.
Jos keskityt Jumalan Sanaan, uskosi vahvistuu.
Jos keskityt maailmalliseen roskaan ja sen omituisuuksiin, -
sen imarteluihin, valheisiin ja moraalittomuuteen, -
kaikki tämä päästää epäuskon sisimpäämme.
Joku voi väittää, että parantuminen on paholaisesta -
tai vain todeta, etteivät kaikki kuitenkaan parannu -
tai ettei se aina ole Jumalan tahto.
Tällainen epäusko tuo epäilyn sydämeesi.
Ihmisten mielestä Jumala ei paranna, -
koska et ole sen arvoinen.
Et rukoillut tarpeeksi tai et elä pyhää elämää.
Tällainen epäusko mitätöi uskosi.
Ei sen tarvitse olla jumalattomuus tai synti, tavanomaisuus riittää.
Tavalliset ihmiset eivät usko; he ovat luonnostaan epäuskoisia.
He vastustavat Jumalan asioita.
Sinun pitää voittaa tämä, -
jos haluat kokea Jumalan voiman elämässäsi.
Nämä asiat, joita olen puhunut, ovat arvokkaita.
Nämä ovat tärkeitä asioita, mutta olen vasta laskemassa perustuksia.
Siksi olen koonnut tietopaketin parantumisesta.
Better Healthcare Package -
opettaa Jumalan tahdosta terveysasioissa.
DVD:llä on monia todistuksia ihmeparantumisista.
Kuuntele seuraavaa ilmoitusta ja ota yhteyttä.
Voit ostaa Andrewn opetuskirjan God wants you well hintaan £ 8.50.
Tilatessasi mainitse koodi T-330.
Kirjan ja siihen liittyvän opinto-oppaan saa hintaan £ 17.50.
Tilatessasi tätä mainitse koodi T-430.
Koko opetussarja on saatavana myös CD:illä ja DVD:illä.
Yksittäisen CD:n / DVD:n hinta on £ 13.
Tilatessasi mainitse koodi T-1036C (CD) tai T-1036D (DVD).
Tai tilaa kirja, opinto-opas ja ohjelma pakettitarjouksena.
Pakettiin voit valita joko CD:t tai DVD:t.
Uusi kirja sekä siihen kuuluva opinto-opas, -
todistus-DVD:t sekä CD, kaikki yhdessä.
Kaikki tämä maksaa £ 68, mutta nyt saat sen hintaan £ 50.
Tilatessasi mainitse koodi T-4505.
Muista mainita, haluatko CD:n vai DVD:n.
Kolmas opetus-CD "Miksi kaikki eivät parannu?" -
on saatavana hintaan £ 3.
Ellet voi ostaa sitä, saat sen ilmaiseksi.
Voit tilata myös puhelimitse ja maksaa luottokortilla.
Numeromme näkyy kuvaruudussa.
Jos soitat ulkomailta, lisää 00 sekä maanumero +44.
Voit tilata myös nettisivumme kautta: www.awme.net
Postiosoitteen näet kuvaruudussa.
Odotamme yhteydenottoasi!
Andrew Wommackin tulevia tilaisuuksia: -
Merkitse muistiin: tule ja anna Jumalan Sanan muuttaa elämäsi.
Warwickshire, Englanti - Armon ja uskon perheleiri 28. - 31.5.
Te jotka jo odotatte kesän raamattukonferenssia, -
tulkaa mukaan 28.6 -2.7 Colorado Springsiin, USA:han.
Kutsun teitä mukaan 28.5 -31.5.
Tämä on pitkä viikonloppu Englannissa.
Järjestämme silloin Armon ja uskon perheleirin -
Warwickshiressä, Englannissa.
Odotan tätä jo innolla.
Paljon väkeä on tulossa; silloin on pitkä lomaviikonloppu.
Mukana ovat myös Wendell Parr sekä Dave Hinton; -
tuo kookas cowboy-muusikko.
Majoitus on motellissa tai leirintäalueella.
Tapahtuman nettiosoite on kuvaruudussa.
Nettisivulta saat lisä- tietoa tapahtumasta.
Merkitse muistiin: 28.-31.5. Warwickshire, Englanti.
Katso ohjelmamme myös ensi kerralla.
Silloin kerromme, miten Hannah parantui.
Alusta alkaen tiesimme, että Hannah oli erikoistapaus.
Hän oli hämmästyttävä lapsi.
Kaikki alkoi, kun tajusimme Hannahin olevan vakavasti sairas.
Hän oli erikoisen värinen.
En sanonut mitään, mutta olin hyvin huolestunut.
Se oli raskasta, koska olimme huolissamme.
Hän ei syönyt juuri mitään; hän ei halunnut syödä.
Juomisen jälkeen hän oksensi.
Kolme ja puoli-vuotiaana hän oli 9 kk ikäisen vauvan kokoinen.
Jotkut sanoivat, että Jumala kyllä parantaa, -
mutta aina Hän ei tee niin.
Suomennos: Heli Jaakkola